Държавен вестник, бр. 89, 2024 г., стр. 13

БРОЙ  89	
Д Ъ Р Ж А В Е Н  В Е С Т Н И К 	
СТР.  13   
МИНИСТЕРСТВО
НА ВЪТРЕШНИТЕ РАБОТИ
ЕВРОПЕЙСКА СПОГОДБА
допълваща Конвенцията за движението по 
пътищата, открита за подписване във Виена 
на 8 ноември 1968 г., съставена в Женева 
на 1 май 1971 г. 
(Ратифицирана с Указ № 1458 от 15 август 
1978 г. на Държавния съвет на Народна 
република България – ДВ, бр. 66 от 1978 г., 
със следната резерва: „Народна република 
България не се счита обвързана от чл. 9 от 
Спогодбата, предвиждащ задължителен ар­
битраж“, и следните декларации: „Народна 
република България заявява, че чл. 3 от 
Спогодбата противоречи на Декларацията 
за предоставяне на независимост на коло­
ниалните страни и народи от 14 декември 
1960 г.“; „Министерството на транспорта и 
Министерството на вътрешните работи са 
компетентните органи по чл. 6, т. 7 от Евро­
пейската спогодба, допълваща Конвенцията 
за движението по пътищата“. Спогодбата е в 
сила от 7 юни 1979 г., а за Народна република 
България – от 28 декември 1979 г.)
Договарящите страни, бидейки също така 
страни по Конвенцията за движението по 
пътищата, открита за подписване във Виена 
на 8 ноември 1968 г.,
Стремейки се да постигнат по-голямо 
уеднаквяване на правилата за движението 
по пътищата в Европа,
Се споразумяха за следното:
Член 1
1. Договарящите страни, бидейки също 
така страни по Конвенцията за движението 
по пътищата, открита за подписване във Вие­
на на 8 ноември 1968 г., вземат подходящи 
мерки, за да гарантират, че правилата за дви­
жението, които са в сила на тяхна територия, 
съответстват по същество на разпоредбите 
на Приложението към тази Спогодба.
2. При условие че те по никакъв начин 
не са несъвместими с разпоредбите на При­
ложението към тази Спогодба:
(а) тези правила не е необходимо да въз­
произвеждат разпоредби, отнасящи се за 
случаи, които не възникват на териториите 
на съответните договарящи страни;
(b) тези правила могат да включват разпо­
редби, които не се съдържат в Приложението.
3. Разпоредбите на този член не задъл­
жават договарящите страни да предвидят 
санкции за всяко нарушение на разпоредбите 
на Приложението, възпроизведени в техните 
правила за движение по пътищата.
Член 2
1. Тази Спогодба е открита за подписване 
до 31 декември*1 1972 г. от държавите, които 
са подписали Конвенцията за движението 
по пътищата, открита за подписване във 
Виена на 8 ноември 1968 г., или са се при­
съединили към нея, и които или са членове 
на Икономическата комисия за Европа на 
Организацията на обединените нации, или 
са допуснати в Комисията със съвещателен 
глас в съответствие с параграф 8 от Проце­
дурните правила за работа на Комисията.
2. Тази Спогодба подлежи на ратифика­
ция, след като съответната държава ратифи­
цира или се присъедини към Конвенцията 
за движението по пътищата, открита за 
подписване във Виена на 8 ноември 1968 г. 
Ратифи­кационните инструменти се депозират 
при генералния секретар на Организацията 
на обединените нации.
3. Тази Спогодба остава открита за при­
съединяване от всяка държава, посочена в 
параграф 1 от този член, която е Страна по 
Конвенцията за движението по пътищата, 
открита за подписване във Виена на 8 ноември 
1968 г. Инструментите за присъединяване се 
депозират при генералния секретар.
Член 3
1. Всяка държава може, когато подписва 
или ратифицира тази Спогодба или когато се 
присъединява към нея, или по всяко време 
след това, да декларира чрез уведомление, 
адресирано до генералния секретар, че 
Спогодбата става приложима за всички или 
някои от териториите, за чиито международ­
ни отношения отговаря. Спогодбата става 
приложима за територията или териториите, 
посочени в уведомлението, тридесет дни след 
датата, на която генералният секретар по­
лучи такова уведомление, или на датата, на 
която Спогодбата влиза в сила за държавата, 
изпращаща уведомлението, в зависимост от 
това коя дата е по-късна.
2. Всяка държава, която е направила дек­
ларация съгласно параграф 1 от този член, 
може по всяко време след това, чрез уведом­
ление, адресирано до генералния секретар, 
да декларира, че Спогодбата престава да се 
прилага на територията, посочена в уведом­
лението, и Спогодбата престава да се прилага 
* В съответствие с решението, взето от Комитета 
по вътрешен транспорт на неговата тридесет и 
първа сесия, периодът, през който Спогодбата 
ще бъде открита за подписване, е удължен до 
31 декември 1972 г.
МИНИСТЕРСТВА 
И ДРУГИ ВЕДОМСТВА